钦定古今图书集成/明伦汇编/氏族典/第340卷 > 刘恩
## 钦定古今图书集成/明伦汇编/氏族典/第340卷 > 刘恩

按《元史刘恩传》：“恩字仁甫，洺之洺水人，后徙威州。父
辛归国，署贝州长。恩幼知读书，勇而有谋，以材武隶
军籍，累功为百户，俄迁管军总管。至元九年，从皇子
西平王征建都，恩将游兵为先锋，一日三战皆捷，升
管军万户，戍眉州。十二年，昝万寿以嘉定降，恩移戍
嘉定。十六年，入朝，授四川西道宣慰使，进都元帅。二”
十二年，佥行枢密院事，卒。子德禄，袭成都管军万户。